NORMATIVA D'IMPRESSIÓ SEGURA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3858)
  + [Valencià](/va/acuerdo/3858)






Selector de idioma

Leer

* [Español](/es/acuerdo/3858)
* [Valencià](/va/acuerdo/3858)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA D'IMPRESSIÓ SEGURA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================

Secretaria General

Butlletí Oficial Universitat d'Alacant





NORMATIVA D'IMPRESSIÓ SEGURA DE LA UNIVERSITAT D'ALACANT

Data d'aprovació
:   28/09/2016

Data de publicació
:   03/10/2016

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3858.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3858)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3858)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA D'IMPRESSIÓ SEGURA DE LA UNIVERSITAT D'ALACANT&url=https://www.boua.ua.es/va/acuerdo/3858)

**Títol:** NORMATIVA D'IMPRESSIÓ SEGURA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 28 de setembre de 2016

NORMATIVA D’IMPRESSIÓ SEGURA DE LA UNIVERSITAT D’ALACANT

EXPOSICION DE MOTIUS

La Universitat d’Alacant es troba immersa en un procés de modernització i automatització dels processos interns d’aquesta, en el qual l’ús del document electrònic i la signatura electrònica han agafat una importància particular com a eines que permeten una millora en l’eficiència dels procediments i un estalvi de costos directes i indirectes.

La Llei 39/2015, d’1 d’octubre, de Procediment Administratiu Comú reforça la importància de l’ús del document electrònic per part de l’Administració Pública, però segueix preveient la possibilitat que determinats ciutadans i ciutadanes s’hi relacionen en suport paper.

D’altra banda, la necessitat d’introducció progressiva dels sistemes de tramitació electrònica en les diferents organitzacions implica necessàriament un llarg període d’adaptació en el qual convisquen tots dos suports, paper i electrònic.

No obstant això, per a aprofitar al màxim els avantatges de la gestió basada en documents electrònics, és imprescindible tenir la possibilitat de gestionar internament la Universitat de manera homogènia, independentment de quins siguen els canals de comunicació amb membres de la comunitat universitària com també amb altres institucions.

La Llei 39/2015, en l’article 27.3.c), preveu la validesa de les còpies autèntiques en paper obtingudes a partir de documents electrònics, vinculada igualment a la possibilitat de poder contrastar la còpia amb l’original: “Les còpies en suport paper de documents electrònics requeriran que en aquestes figure la condició de còpia i tindran un codi generat electrònicament o un altre sistema de verificació, que permetrà contrastar l’autenticitat de la còpia mitjançant l’accés als arxius electrònics de l’òrgan o organisme públic emissor”.

En aquest context, la Universitat d’Alacant, en el marc del Reglament de procediment, document i expedient electrònic, vol dotar-se d’una norma per a la impressió segura de documents, que done cobertura a la generació de documents en suport paper que puguen ser considerats còpia autèntica dels originals electrònics d’aquests a l’efecte de l’article 27.3.c) de la nova Llei de procediment administratiu.

Aquesta mesura ha de permetre a la Universitat general itzar l’ús del document electrònic en tot l’àmbit de la Universitat, sense menyscabar el dret de les persones que integren la Comunitat Universitària a obtenir còpies en paper dels documents oficials amb plena validesa jurídica.

Aquesta norma s’estructura en tres Títols i una Disposició Final.

En el Títol primer, anomenat “Disposicions comunes”, es defineixen l’objecte i l’àmbit d’aplicació de la norma, i s’hi arrepleguen així mateix les definicions de conceptes bàsics de la digitalització.

El Títol segon recull els “Requisits tècnics del procés d’Impressió Segura”, i defineix el procés de generació del document i els mecanismes tècnics que n’acrediten la validesa.

El Títol tercer, anomenat “Documents impresos”, defineix el valor dels documents resultants de l’aplicació d’aquest procediment i el període de conservació a què es compromet la Universitat.

TÍTOL I

Disposicions General s.

Article 1. Objectiu.

Aquesta norma té per objectiu donar cobertura jurídica al procés de generació de còpies autèntiques en suport paper de documents electrònics originals generats per la Universitat d’Alacant, també conegut com a procediment d’impressió segura.

Article 2. Àmbit d’aplicació.

1. Aquesta norma serà aplicable en l’àmbit de la Universitat d’Alacant.

2. Només podrà aplicar-se el procediment d’impressió segura sobre documents originals electrònics emesos en aquest suport per la Universitat d’Alacant.

3. Podrà sol·licitar la impressió segura d’un document original electrònic qualsevol persona que acredite un interès legítim en el procediment que l’habilitaria per a tenir accés a l’original electrònic.

Article 3. Definicions.

Accés: Facultat que tenen els ciutadans i el personal de les organitzacions per a localitzar, recuperar i consultar els documents electrònics.

Codi Segur de Verificació (CSV): Codi generat per un procediment pseudoaleatori, associat a un document en paper i que permet relacionar-lo d’una manera unívoca amb l’original electrònic a què està associat.

Conservació: Conjunt de processos i operacions dedicats a assegurar la permanència intel·lectual i tècnica dels documents al llarg del temps.

Còpia: Duplicat d’un objecte, resultant d’un procés de reproducció.

Còpia en paper d’un document original electrònic: Còpia impresa d’un document electrònic, obtinguda pel procediment que es descriu en aquesta norma.

Document administratiu: Tot aquell document que arreplega un acte administratiu.

Document electrònic: Informació de qualsevol naturalesa en forma electrònica, arxivada en un suport electrònic segons un format determinat i susceptible d’identificació i tractament diferenciat

Document PDF/A: Especificació de Portable Document Format (PDF) per a l’arxiu a llarg termini de documents electrònics.

Eliminació: Destrucció física d’unitats o sèries documentals per l’òrgan responsable, mitjançant qualsevol mètode que garantisca la impossibilitat de l’ús posterior d’aquests.

Signatura electrònica reconeguda: Segons l’article 3 de la Llei 59/2003, de 19 de desembre, de signatura electrònica, signatura electrònica avançada basada en un certificat reconegut i generada mitjançant un dispositiu segur de creació de signatura.

Segell electrònic: Sistema de signatura electrònica basat en un certificat reconegut per a l’actuació administrativa automatitzada.

URL: Localitzador uniforme de recursos (Uniform Resource Locator).

TÍTOL II

Requisits tècnics del procés d’impressió segura.

Article 4. Procés de generació de la còpia en suport paper.

1. Els documents electrònics generats en els sistemes informàtics de la Universitat podran incorporar des de la seua creació un Codi Segur de Verificació (CSV), creat segons es descriu en els subapartats b. i c. de l’apartat següent.

2. Quan se sol·licite la generació d’una còpia autèntica d’un document que no incorpore d’origen un CSV, els sistemes informàtics de la Universitat aplicaran el procediment següent:

a. Generaran una còpia del contingut íntegre del document, en format PDF/A.

b. Afegiran al peu de cada pàgina del document el CSV, generat com s’indica a continuació.

c. Afegiran al peu de cada pàgina del document la informació sobre validació, inclosa la URL del servei de verificació del CSV.

d. Afegiran en cada pàgina l’esment: “Còpia autèntica en suport paper d’un document original electrònic, emesa el dd/mm/aaaa en n pàgines. Caduca als sis mesos“. Alternativament, es podrà incloure la indicació “Vigència indefinida”.

e. Aquest document PDF/A serà signat electrònicament mitjançant un segell d’òrgan de la Secretaria General de la Universitat. La signatura incorporarà un segell de temps.

f. El document copia s’emmagatzemarà en un repositori específic de còpies autèntiques, que serà accessible des de la seu electrònica de la Universitat.

3. El Codi Segur de Verificació es generarà mitjançant un algorisme pseudoaleatori, que utilitzarà el resum criptogràfic del document original com també informació addicional obtinguda en el moment de la generació d’aquest, que permeta garantir la unicitat del codi.

4. Si ja s’ha emès anteriorment una còpia autèntica del mateix document, el sistema presentarà a la persona interessada aquesta còpia autèntica en lloc de generar-ne una de nova, tret que el període de vigència restant per a aquesta còpia siga inferior a 6 mesos.

Article 5. Obtenció de la còpia en suport paper.

1. Els sistemes de tramitació electrònica de la Universitat permetran a les persones usuàries accedir d’una manera senzilla al procediment d’obtenció de la còpia en suport paper. Aquest procediment permetrà descarregar-se un document que complisca amb les característiques descrites en l’article 4, per a ser imprès posteriorment amb els mitjans que dispose l’usuari.

2. Alternativament, las persones usuàries podran dirigir-se a les unitats de tramitació responsables del procediment en qüestió de la Universitat i sol·licitar la impressió segura d’un document electrònic qui l’afecte. En aquest cas, el personal de la Universitat accedirà als sistemes de tramitació, generarà la còpia i la lliurarà a la persona interessada, prèvia verificació de la identitat d’aquesta.

3. La sol·licitud descrita en l’apartat anterior també podrà dirigir-se a les Unitats de Registre, on s’encarregaran de dirigir-la a l’oficina de tramitació responsable.

4. Les persones responsables de la tramitació d’expedients en la Universitat faran ús també d’aquest mecanisme quan siga necessari obtenir una còpia en paper d’un document per a ser enviat a una altra organització o a la persona interessada amb motiu d’una comunicació o notificació.

Article 6. Procés de validació de la còpia en suport paper.

1. L’acarament de la còpia en paper amb l’original electrònic es podrà fer a la seu electrònica de la Universitat, a través del servei electrònic específicament destinat a aquest efecte.

2. Per a l’acarament, la persona interessada haurà d’introduir el CSV que conste en el document.

3. Una vegada verificades les dades, el sistema mostrarà a la persona interessada la versió electrònica de la còpia, de manera que puga verificar la validesa del segell d’òrgan aplicat. A través d’aquest canal no s’accedirà al document original.

TÍTOL III

Documents impresos

Article 7. Validesa jurídica de la còpia en suport paper.

Els documents emesos seguint el procediment que s’estableix en aquesta normativa tindran el valor de còpia autèntica que els reconeix l’article 27.3.c) de la Llei 39/2015, d’1 d’octubre, de Procediment Administratiu Comú de les Administracions Públiques.

Article 8. Termini de caducitat.

1. Les còpies emeses segons s’estableix en aquesta normativa portaran una inscripció al peu que indique la vigència a què es compromet la Universitat. Transcorregut aquest termini, la Universitat no garanteix que el document electrònic associat estiga disponible a l’entorn de verificació, encara que això no menyscabarà el valor que el document imprès tinga per a aquelles organitzacions que l’hagen rebut i acarat abans de transcórrer el termini.

2. El termini de caducitat no podrà ser en cap cas inferior a 6 mesos.

3. La persona interessada tindrà l’opció d’obtenir noves còpies en paper de documents electrònics si el termini de caducitat de la còpia que disposa està pròxim a finalitzar, o ja ha transcorregut.

Disposició final única. Entrada en vigor.

Una vegada aprovada pel Consell de Govern, aquesta normativa entrarà en vigor l’endemà de la publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03333 Sant Vicent del Raspeig - Alacant  
 Tel. 56 316 9519 - Fax 08 841 8016](https://www.google.es/maps/@05.994197,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12753&trk=tyah&trkInfo=tarId%3J1616175172987%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)